b"\n_START_ARTICLE_\n\xe2\x80\x99u\xe2\x80\x99\n_START_PARAGRAPH_\n\xe2\x80\x99u\xe2\x80\x99 (uttales: [\xca\x94u\xca\x94], starter og slutter med glottale plosiver, norsk: universet, universalt) er den f\xc3\xb8rste operaen sunget p\xc3\xa5 klingon. Den ble komponert av Eef van Breen som en libretto av Kees Ligtelijn og Marc Okrand, og med hjelp av Floris Sch\xc3\xb6nfeld. Fortellingen i operaen er basert p\xc3\xa5 legenden til \xc2\xabKahless den uforglemmelige\xc2\xbb, en messiansk figur i klingonsk historie som grunnla det klingonske imperiet._NEWLINE_Premieren til operaen i Den Haag 10. september 2010 var en suksess, og den har blitt vist frem andre steder siden.\n_START_SECTION_\n1. akt \xe2\x80\x93 yav\n_START_PARAGRAPH_\nMens Kahless er p\xc3\xa5 jakt med broren sin Morath, blir han sint siden Morath f\xc3\xa5r han til \xc3\xa5 miste bytte sitt. Kahless lover dermed \xc3\xa5 hevne denne ydmykelsen av han. Tyranten Molor gir Morath et tilbud om \xc3\xa5 bli leder i huset sitt hvis han forr\xc3\xa5der sin egen og Kahless' far. Morath aksepterer tilbudet. Med hjelp av Molors menn, s\xc3\xa5 ankommer Morath sin fars hus, tar sverdet hans, og krever at faren overgir huset sitt. Faren nekter, s\xc3\xa5 Morath dreper han med sverdet. Kahless lover etter dette \xc3\xa5 vinne tilbake sin fars \xc3\xa6re. Han l\xc3\xb8per etter Morath helt til Kri'stak-vulkanen. Etter at br\xc3\xb8drene sl\xc3\xa5ss med hverandre, s\xc3\xa5 kaster Morath seg selv i vulkanen. Etter dette smir Kahless sin f\xc3\xb8rste bat'leth i vulkanen.\n_START_SECTION_\n2. akt \xe2\x80\x93 raD\n_START_PARAGRAPH_\nKahless, som n\xc3\xa5 s\xc3\xb8rger over Morath, drar p\xc3\xa5 en reise til underverdenen. Der blir han gjenforent med faren sin, og tilgir sin bror. Han viser dem mok'baraen, som lar dem f\xc3\xa5 tilbake sine fysiske kropper. Kortar, vokteren av underverdenen, blir sint siden han finner ut av at to av sjelene mangler fra underverdenen. Kahless skaffer seg tropper for \xc3\xa5 starte et oppr\xc3\xb8r mot Molor. Han m\xc3\xb8ter sin sanne kj\xc3\xa6rlighet, Lady Lukara, som assisterer han n\xc3\xa5r han blir angrepet av Molors tropper. De overvinner Molors tropper sammen, og driver deretter med voldsom elskov i blodet etter fiendene.\n_START_SECTION_\n3. akt \xe2\x80\x93 QIH\n_START_PARAGRAPH_\nVed elven har h\xc3\xa6rene samlet seg. Kahless holder en inspirerende tale for sine tropper. Kortar ankommer, og blir ogs\xc3\xa5 rystet av Kahless' \xc3\xa6refulle motiver. Han blir med \xc3\xa5 kampen for \xc3\xa5 skape en himmel for klingonske krigere. Kahless, faren og broren sl\xc3\xa5ss sammen mot fiendene. De to sistnevne d\xc3\xb8r med \xc3\xa6re i kampen. Kahless m\xc3\xb8ter Molor og dreper han, skj\xc3\xa6rer ut hjertet hans og renser det i elven som et symbol for \xc3\xa5 rense \xc3\xa6ren hans. Med hjelp fra Lady Lukara, beg\xc3\xa5r Kahless selvmord som en del av et rituale for \xc3\xa5 bli sendt til himmelen sammen med faren og broren sin."